open-index/open-wikipedia-markdown huggingface dataset:
Tino Costa

**Alberto Facundo «Tino» Costa** (født 9. januar 1985 i Las Flores) er en argentinsk fotballspiller som spiller for den kolombianske klubben Atlético Nacional. Han spiller vanligvis sentralt på midtbanen og er mest kjent for sin altoppofrende spillestil og for sin presise venstrefot.

## Fotballkarriere
Costa startet fotballkarrieren sin i 1996, da han begynte for det lokale laget La Terrazza. I en alder av 17 år meldte han overgang til Racing Basse-Terre, hvor han ble til 2004. Etter det har han vært innom en rekke klubber: Racing Paris, Pau FC, FC Sète og Montpellier HSC.

### Montpellier
Costa signerte en treårskontrakt med den sistnevnte franske klubben i 2008/2009-sesongen, hvor han spilte frem til midtveis i 2010. På denne tiden rakk han å spille 66 kamper og score 15 mål for franskmennene. Han ble nominert til prisen som beste spiller i Ligue 2 i sin første sesong, og var ønsket av flere franske storklubber. Han avslo alle tilbud frem til Valencia CF viste interesse for spilleren.

### Valencia
Den 1. juli 2010 ble det klart at han hadde signert for den spanske storklubben. Han signerte en fireårskontrakt, og kostet 6,5 millioner euro for spanjolene. Hans første mål for de hvite kom i hans debut i Mesterligaen mot Bursaspor, da han skjøt i mål fra langt hold (som regnes som en av spesialitetene hans). Kampen endte 0–4 til Valencia.

Tiden i Valencia var til å begynne med preget av variabel spilletid, men med oppofrende spill og stabile prestasjoner. I tiden under trener Unai Emery var han andrevalg, etter argentineren Èver Banega, som klubbens offensive sentrale midtbanespiller, men etter at han ble skadet (av å bli kjørt over av sin egen bil) fikk Costa flere muligheter.

Mot slutten av Unai Emerys periode var han en av klubbens bærebjelker, mens resten av laget underpresterte. Sommeren 2012 returnerte den gamle stopperkjempen Mauricio Pellegrino tilbake til Valencia CF. Selv om laget fortsatte å underprestere i første halvdel av 2012/2013-sesongen, var Costa unntaket sammen med navnebroren Ricardo Costa. Argentineren var en av klubbens beste spillere under den nye treneren, og mange mente det var på grunn av Mauricio Pellegrino. Etter at Èver Banega returnerte fra skade utover høsten, trodde mange at han skulle gå inn og ta plassen fra landsmannen, men det skjedde aldri.

## Referanser


## Eksterne lenker
* 
* Valencianorge.no
ISG Paris

**Institut supérieur de gestion** eller **ISG Paris** er en handelshøyskole som ble grunnlagt i Paris i Frankrike i 1967 av det lokale næringslivet.

Blant gradene skolen tilbyr er Master of Science in Management-program, Conférence des grandes écoles og Union des grandes écoles indépendantes.

Høyskolen tilhører IONIS Education Group. 

## Kjente alumni
* Anne-Sophie Pic, fransk kjøkkensjef.

## Referanser


## Eksterne lenker
*
Kommunefugl

Mange kommuner har valgt sin kommuneblomst og fylker har valgt fylkesblomst. Men det er kun et fåtalls kommuner og fylker som har valgt egen kommunefugl eller fylkesfugl.

; Oslo
Oslo – toppdykker
 
 
; Akershus 
* Asker – ærfugl
* Aurskog-Høland – storspove
* Bærum – stillits
* Eidsvoll – sangsvane
* Enebakk – fiskeørn
* Frogn – havørn
* Gjerdrum – rosenfink
* Hurdal – lavskrike
* Lillestrøm – nattergal
* Lørenskog – vipe
* Nannestad – storfugl
* Nes – lerkefalk
* Nesodden – dvergspett
* Nittedal – dverglo
* Nordre Follo – åkerrikse
* Rælingen – krikkand
* Ullensaker – trelerke
* Vestby – løvmeis
* Ås – sanglerke
 

; Vestland

* Alver - Storspove 
 
; Rogaland 

*Utsira: Gulbrynsanger (*Phylloscopus inornatus*)
 
;Trøndelag 

* Frosta: Ringdue (*Columba palumbus*)
* Ørland: Sangsvane (Cygnus Cygnus)
* Hemne: Hvitryggspett (*Dendrocopos leucotos*)
 
 
;Nordland
* Leirfjord: Linerle (*Motazilla alba*)

## Referanser
Mathias Eckhoff (skuespiller)

**Mathias Eckhoff** (født 28. januar 1969) var leder av Dissimilis nasjonale kompetansesenter i14 år, en norsk skuespiller, trener for Norges herrelandslag i basketball. Han var også trener for Kongos herrelandslag i 2022 og tidligere assistenttrener for Angola samt for Nigerias herrelandslag i basketball under Sommer-OL 2016.

## Karriere
### Basketball
Eckhoff spilte på aldersbestemte landslag i flere idretter, og ble som 18-åring kåret til «årets spiller» i eliteserien i basketball. Samme år debuterte han også på herrelandslaget.

Som trener har han vunnet en rekke mesterskap i inn- og utland, og har vunnet og vært nominert til flere trenerpriser hvor han blant annet av FIBA ble plukket ut til å coache en All-Star kamp under EM i basketball i Litauen i 2011 etter å ha vært «Top in Class» i FECC. Han ble «Årets topptrener» i Norge i 2013 og 2024, Årets trener 2017/18 og plukket ut til ICAB programmet i USA i 2014.

Eckhoff er landslagstrener for Norges herrelandslag i basketball hvor han tidligere hadde med amerikanske Will Voigt som assistenttrener. Sammen har de også vært ansvarlige for Nigerias og Angolas herrelandslag i basketball der Eckhoff var assistenttrener.

Mathias var en del av trenerteamet til Nigeria som i august 2015 vant sin første AfroBasket-tittel ved å beseire Angola i finalen og kvalifiserte seg dermed til Sommer-OL 2016.. Samme trenerteam tok Angola til VM i Kina 2019. 2020 hadde han også hovedansvaret for Kongo sitt herrelandslag og tok de til AfroBasket 2021 i Rwanda.

### Skuespill
Som skuespiller har han hatt roller som Romeo og Frankenfurther i kritikerroste oppsettinger. Han er også kjent for sin rolle som Loke Andersen i *[[Hotel Cæsar]]*, som han spilte fra 1998 til 2000 før Ove Christian Owe overtok rollen i 2001. Eckhoff har spilt på Teatret Vårt i Molde, Riksteatret og på Oslo Nye Teater. Etter å ha forlatt skuespillergjerningen i 2003, var han flere år trener i utlandet og var fra 2009 til 2022 daglig leder for Dissimilis. I de årene mottok Dissimilis Peer Gynt prisen i 2010, Bærum kommunes kulturpris i 2011 og den nordiske Drageprisen i 2013. Han har også medvirket i og vært ansvarlig for en rekke av deres oppsettinger på Operaen m.m.

2017 gjorde han så smått comeback som skuespiller og har han vært å se i forskjellige roller i bl.a Wisting, Grenseland og 22.Juli.

Han var også deltaker i *[[Fangene på fortet]]* i 2000 og i *[[Beat for beat]]* i 2001.

#### Roller i

#### Scenen omfatter blant annet

Annet inkluderer: Regi av diverse forestillinger, blant annet med Dissimilis. Hadde ledende rolle i *Elsk*, rockversion av Garborgs *[[Haugtussa]]*. Flere ledende roller i Bærums Verk Spillet, *Poetenes Evangelium*, Teatret Vårt, *Susanne på badet* på Nordland Teater, NRK Barneradioens *Kanskje kommer Kongen*, *Kardemomme by* og *Skomakergaten* i Kristiansand Dyrepark.

## Referanser


## Eksterne lenker
* 
*
Per Lange

**Per Lange** (1901–1991) var en dansk lyriker og forfatter. 

## Liv og virke
### Bakgrunn
Han var sønn av forfatteren Sven Lange, og bror av Ib Lange som også var forfatter. På farens side var han i slekt med Frederik Paludan-Müller.

Lange tok studenteksamen ved Efterslægtsselskabets skole i 1919 og ble filosofikandidat (cand.phil) året etter.

Deretter foretok han reiser til Østerrike i 1923, hvor han kom i kontakt med forskjellige litterære strømninger, og Italia i 1926-1927, der hans interesse for klassisk og romersk kultur ble vekket.
### Lyriker, forfatter
Han debuterte som lyriker i 1920, da hans første dikt ble publisert i tidsskriftet *[[Exlex]]*. Han debuterte i bokform med diktsamlingen *Kaos og Stjærnen* i 1926, som er influert av den tyske filosofen Friedrich Nietzsche og hans syn på motsetningene mellom det dionysiske og det apolloniske. Villskapen og kaoset kan kun gjennom kunsten opphøyes til harmoni, men for at de stridende krefter kan overvinnes må kunstens former være strenge som naturens. *Kaos og Stjærnen* ble etterfulgt av diktsamlingene *Forvandlinger* i 1929 og *Orfeus* i 1932, som begge var preget av en søken etter det gudommelige med mytologiske drag. 

Langes diktning var også inspirert av samtidens ekspresjonisme og 1800-tallets litterære strømninger. Etter disse to diktsamlingene hadde Lange et opphold fra forfatterskapet og arbeidet blant annet på tidsskriftet *[[Sind og Samfund]]* i 1932-1937. Han utga en samling kalt *Relieffer* i 1943 med utvalgte dikt fra tidligere verk.

Det var først på 1950-tallet at Lange igjen ga ut litterære verk regelmessig, men nå i form av essayer. Den første samlingen, *Spejlinger*, kom ut i 1953 og ble etterfulgt av *Ved Musikkens Tærskel* i 1957, *Samtale med et Æsel* i 1961, *Om Krig og Krigsmænd* i 1966 og *Dyrenes Maskerade* i 1969. Verkene er inspirert av Michel de Montaigne og François de La Rochefoucaulds forfatterskap. Per Lange definerte essayet i Montaignes ånd, i humorens distante form; han var en ynder av Ludvig Holberg, med avsky for H.C. Andersen.

### Oversetter
I tillegg til sitt eget forfatterskap har Lange også oversatt verk av D.H. Lawrence, François de La Rochefoucauld, Jean de La Bruyère, Edith Sitwell, Denis Diderot, Samuel Butler, John Steinbeck, Per-Axel Branner og Pär Lagerkvist til dansk. Han var i tillegg konsulent for  det danske Gyldendal Forlag.

Per Lange døde den 9. juli 1991, og ble begravet på Frederiksberg ældre kirkegård.

## Priser og utmerkelser
* Emma Bærentzens Legat (1930)
* Holger Drachmann-legatet (1932 & 1961)
* Gyldendals Boglegat (1944)
* Jeanne og Henri Nathansens Fødselsdagslegat (1946)
* Det anckerske Legat (1950)
* Kritikerprisen (1957)
* Johannes Ewalds Legat (1959)
* Louisiana-Prisen (1959)
* Henrik Pontoppidans Minnefond (1961)
* Otto Rungs Forfatterlegat (1972)

## Referanser
Skjoldblad

**Skjoldblad** (vitenskapelig navn *[[Hydrocotyle]] vulgaris*) er en krypende stengel med voksaktige blader som kryper langs bekkesig og fuktige enger der det er oseanisk klima. I Norge i hovedsak langs kysten av Sørvestlandet.
Skjoldblad er valgt som Kommuneblomst for Utsira kommune 

## Referanser




## Eksterne lenker
*
Johan Volden

**Johan Henrik Volden** (født 27. desember 1912, død 16. september 1991) var en norsk gårdbruker, motstandsmann og politiker. Volden ble valgt inn i Eidsberg kommunestyre fra 1945. Han var varaordfører i Eidsberg kommune for Bondepartiet/Senterpartiet fra 1947, siden ordfører fra 1951 til 1979. Han var i tillegg vararepresentant til Stortinget for Østfold Senterparti fra 1961 til 1965, og møtte 5 dager. Han tok initiativ til Mysen Kornsilo og Mølle, der han var styreformann i 34 år. Han var dessuten styremedlem for Edwin Ruuds Hospital.

Han drev farsgården Flaten fra 1942 til han pensjonerte seg. Som pensjonist virket han aktivt for Eidsberg og Mysen historielag, og holdt dessuten flere foredrag. Han samlet et omfattende bibliotek som er blitt overført til Eidsberg kommune.

I 1979 mottok han Kongens fortjenstmedalje i gull, og i 1986 Østfold fylkes kulturpris.

## Kilder
* 

## Eksterne lenker
*
Bombayla Devi Laishram

**Bombayla Devi Laishram** (født 22. februar 1985 i Imphal East i Manipur i India) er en indisk bueskytter. Hun ble tatt ut til å representere India under Sommer-OL 2012 i London, der hun røk ut i andre runde.

Hun ble hedret med den indiske utmerkelsen Padma Shri for sin sportslige innsats.   
## Referanser


## Eksterne lenker
*
Lei Chien-ying

**Le Chien-Ying** (født 17. april 1990) er en taiwansk bueskytter. Hun ble tatt ut til å representere Kinesisk Taipei under Sommer-OL 2012 i London, der hun røk ut i andre runde.

## Referanser


## Eksterne lenker
*
Naomi Folkard

**Naomi Folkard** (født 18. september 1983) er en britisk bueskytter. Hun ble tatt ut til å representere Storbritannia under Sommer-OL 2012 i London, der hun røk ut i andre runde.

Under Sommer-OL 2020 i Tokyo som ble arrangert i 2021 ble hun utslått i første runde i den individuelle konkurransen.

## Referanser


## Eksterne lenker
*
Komiker i arbeid

***Komiker i arbeid*** er et norsk humorprogram som gikk på TV 2 fra 2011 til 2012. Her skulle norske komikere skulle prøve seg i forskjellige seriøse yrker. Programmet ble ledet av Klaus Sonstad.

## Sesong 1
Sesong 1 besto av 6 programmer. I denne sesongen var det tre faste komikere og en gjestearbeider i hvert program, de faste komikererne var Anders Hoff, Nils-Ingar Aadne og Kristin Skogheim. Gjestearbeiderne var Sigrid Bonde Tusvik, Åsleik Engmark, Per Inge Torkelsen, Geir Schau, Helén Vikstvedt og Else Kåss Furuseth.
De fikk prøve seg i jobber som blant annet tannlege, reptilpasser, ordfører og kjøpmann.

## Sesong 2
Sesong 2 besto av 10 programmer. I denne sesongen var det kun en fast komiker, Nils-Ingar Aadne, resten var gjestearbeidere som var med en eller to ganger. Gjestearbeiderne var: Solveig Kloppen, Helén Vikstvedt, Sigurd Sollien Jonas Kinge Bergland, Cecilie Steinmann Neess, Stian Blipp, Henriette Steenstrup, Odd-Magnus Williamson, Gustav Nilsen, Terje Sporsem, Henrik Thodesen, Håvard Lilleheie, Elsa Lystad, Leo Ajkic, Kristin Skogheim, Jonna Støme, Per Inge Torkelsen, André Wickström, Lisa Tønne, Kristine Riis, Åsleik Engmark, Nour El-Refai Hans Morten Hansen og André Jerman.
Yrkene som ble testet var brannmann, kamelpasser, ordensvakt og 37 andre.

## Referanser


## Eksterne lenker
*
Rautåive

**Rautåive** (lulesamisk: *Rávdoajvve*) er et fjell i Lappland som ligger mellom Akkajaure og Hellmofjorden. Fjellet har to topper som er skilt med et pass, den høyeste (i nordvest) er 1578 moh., den laveste (i sydøst) er 1345 moh. I et nordvendt skar ligger en liten isbre.
 
## Fotnoter


## Referanser
Ika Yuliana Rochmawati

**Ika Yuliana Rochmawati** (født 2. juli 1989) er en indonesisk bueskytter. Hun ble tatt ut til å representere Indonesia under Sommer-OL 2012 i London, der hun røk ut i åttendedelsfinalen.

## Referanser


## Eksterne lenker
*
Norvegia Sacra

***Norvegia Sacra*** er en skriftserie med tekster som angår norsk kirkehistorie. Serien var opprinnelig en årbok og en skriftserie «til Kunnskap om den Norske Kirke i Fortid og Samtid», utgitt på initiativ av Den norske kirke og under redaksjon av kirkehistorikeren Oluf Kolsrud.

*Norvegia Sacra* besto først av en årbok og av en skriftserie, *Bibliotheca Norvegiæ Sacræ*. Den første årboken utkom i 1921. Det første bindet med «skrifter» utkom i 1923. Etter 1950 ble årboken og skriftserien slått sammen i én serie, som utkom med ujevne mellomrom.

## Skrifter
* I. 1922 B. Carsten Hansteen: *Av det norske kristenlivs psykologi*.
* II. 1923 B. Andreas Seierstad: *Kyrkjelegt reformarbeid i Norig i det nittande hundreaaret* (1923)
* III. 1923 C. Ludvig Selmer: *Oplysningsmenn i den norske kirke* (1923)
* IV. 1924 B. Peter Hognestad, Absalon Taranger, Knut Robberstad, Johan Meyer: *Daa Noreg var misjonsmark*.
* V. 1927 B. O. Olafsen: *Norsk prestegårdsliv*.
* VI. 1928 B. Thorstein Gunnarson: *Dommedagsventing. Millennismen og dens innslag i norsk kristendom*.
* VII. 1929 B. Anders Skrondal: *Grundtvig og Noreg*.
* VIII. 1935 B. H. Blom Svendsen: *Norsk salmesang I. Arven fra gammel tid*
* IX. 1933 B. H. Blom Svendsen: *Norsk salmesang II. Landstad og Hauge*
* X. 1955 H. Blom Svendsen: *Norsk salmesang III. Revisjon av Landstad og Nynorsk salmebok*
* XI. 1935 C. Johannes Gausdal: *Contributions to Santal Hymnology*.
* XII. 1935 D. August Weenaas: *Livserindringer fra Norge og Amerika*.
* XIII. 1936 B. Anders Skrondal: *Grundtvigianismen i Noreg*.
* XIV. 1937 B. Jens Holdt: *Niels Johannes Holm. 1778–1845. Et Blad af Brødremenighedens Historie*.
* XV. 1938 B. S. Sondresen: *Norsk-amerikanerne*.
* XVI. 1947. O. Olafsen: *Mit Liv gjenoplevet i Mindet*.
* XVII. 1948. Birger Gulbrandsen: *Nattverden i norsk kirkeliv*.
* XVIII. Anders Nilssen: *Biskop Eyler Hagerup 1685–1743*.
* XIX. Johan Nordahl Brun: *Visitats-Journal 1794–1812*.
* XX. Sigurd Kolsrud: *Alethophilos*.
* XXI. 1962. Oluf Kolsrud: *Presteutdaningi i Noreg*.
* XXII. 1965. Laurids Nielsen: *Examen confessionis fidei synodi Upsalensis in regno Sueciae anno Domini 1593*. Utgitt av Oluf Kolsrud.
* XXIII. 1980. Laurids Nielsen: *Epistolarum commercium P. Laurentii Nicolai Norvegi S. J. aliaque quaedam scripta de manu eius*. Utgitt av Johannes J. Duin og Oskar Garstein.

## Eksterne lenker
*
Jon Roe

**Jon Olavson Roe** (født 14. juni 1917 i Notodden, Telemark, død 13. februar 2002 i Skedsmo) var en norsk oberstløytnant, motstandsmann og maskinist under andre verdenskrig. For sin innsats under andre verdenskrig ble han høyt dekorert med både norske og utenlandske medaljer.

Han tjenestegjorde i 333 skvadron, som ble opprettet 8. februar 1942 i Skottland, og deltok på det første spesialoppdraget med fly i Norge under krigen, hvor flyet «Vingtor» landsatte to mann med utstyr nær Rørvik. Med på dette toktet var blant andre dikteren Nordahl Grieg.

## Referanser
Ludvig Selmer

**Gabriel Fredrik Ludvig Selmer** (1886–1944) var en norsk prest og kirkehistoriker.

Ludvig Selmer var sønn av presten Otto Hilmar Selmer (født 1852). Han ble student i 1905 og *[[cand. theol.]]* fra Universitetet i Kristiania i 1911. I 1912 ble han ansatt som tredjeprest i Ullensaker. Fra 1916 var han sogneprest i Siljan, og fra 1924 i Hof i Vestfold.

Selmer utga bøker om *Oplysningsmenn i den Norske kirke* (*[[Bibliotheca Norvegiæ Sacræ]]*, 1923) og *Professor Fredrik Petersen og hans samtid*. I *[[Norsk teologisk tidsskrift]]* offentliggjorde han en artikkel om «Ludvig Holberg og religionen» (1914).

## Referanser


## Kilder
* N. F. Leganger: *Norges geistlighed og andre norske teologiske kandidater i fast stilling i 1925*. Oslo: Hanche, 1925.

## Eksterne lenker
Kunståret 1878

## Hendelser

* Verdensutstillingen i Paris.

## Verk

* Gustaf Cederström - *Karl XII:s likfärd*, første versjonen.
* Mary Cassatt - *Little Girl in a Blue Armchair*
* Mary Cassatt – *[[:Fil:Mary Cassatt-Selfportrait.jpg|Selvportrett]]*
* Eduard Charlemont - *The Moorish Chief*
* William Merritt Chase - *A Fishmarket in Venice* og *The Mandolin Player*
* Édouard Manet - *La Prune* (National Gallery of Art, Washington D.C.)
* Édouard Manet - *La Rue Mosnier aux drapeauxa* (The J. Paul Getty Museum, Los Angeles) 

* Alfred Sisley - *Snow at Louveciennes* (Musée d'Orsay, Paris)
* William Frederick Yeames – *And When Did You Last See Your Father?* (Walker Art Gallery, Liverpool)

## Fødsler

## Dødsfall

## Bildeglleri

Charles_francois_daubigny.jpg|Charles-François Daubigny(1817–1878)
Arosenius_self.png|Ivar Arosenius(1878–1909)
Karl_Isakson.png|Karl Isakson(1878–1922)
Lous_Marcoussis,_Selbstporträt,_1936.jpg|Louis Marcoussis(1878/1883–1941)
Carola_Sitting_on_the_Sofa_(Gustaf_Cederström)_-_Nationalmuseum_-_22254.tif|Carola Cederström(1878–1954)


## Referanser


## Eksterne lenker
*
Ctenoscelis

* se Systematisk inndeling

***Ctenoscelis*** er en slekt av biller som hører til familien trebukker (Cerambycidae).

## Utseende
Svært store (opptil over 100 millimeter), mørke trebukker. Kroppen er noe flat, oval sett ovenfra. Antennene er omtrent så lange som kroppen hos hannene, omtrent halvparten så lange hos hunnene. Pronotum er mye bredere enn langt, med rundede, skarpt tannede ytterkanter. Dekkvingenes ytterkant er markert krummet.
## Levevis
Larvene lever på røtter av ulike trær og kan gjøre noe skade. Utviklingen tar gjerne tre år. De voksne billene tar ikke næring til seg.

## Utbredelse
Slekten er utbredt i Sør-Amerika, fra Venezuela i nord til det sørlige Brasil i sør.

## Systematisk inndeling
Ofte blir også den eneste arten i slekten *[[Apotrophus]]* plassert her.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Callipogonini
******** Slekten *Ctenoscelis* Audinet-Serville, 1832
********* *[[Ctenoscelis acanthopus]]* (Germar, 1824)
********* *[[Ctenoscelis ater]]* (Olivier, 1795)
********* *[[Ctenoscelis coeus]]* (Perty, 1832)

## Kilder
* Bezark, L.G. *A Photographic Catalog of Cerambycidae of the World *. Med bilder av de fleste artene http://plant.cdfa.ca.gov/byciddb/default.asp
## Eksterne lenker
*
Kunståret 1877

## Verk

### Malerier
* Frederick Arthur Bridgman - *The Funeral Procession of a Mummy on the Nile* 
* Gustave Caillebotte - *La Place de l'Europe, temps de pluie*
* Gustave Caillebotte - *Les Périssoires*
* Albert Edelfelt - *Kuningatar Blanka*  
* Édouard Manet - *Nana* 
* Camille Pissarro - *The Garden at Pontoise* 
* Arthur Quartley - *Early Moonlight Naragansett Bay*

### Skulpturer
* Auguste Rodin - *L'age d'airain*

## Fødsler

* 26. januar – Kees van Dongen, nederlandsk maler (død 1968)
* 19. februar – Gabriele Münter, tysk ekspresjonistisk kunstner (død 1962) 
* 19. mars – Ivar Nilsson, svensk skuespiller og tegner (død 1929) 
* 15. april – Georg Kolbe, tysk skulptør (død 1947) 
* 25. mai – Dragiša Brašovan, serbisk arkitekt (død 1965)
* 3. juni – Raoul Dufy, fransk maler (død 1953)
* 13. juni – Joseph Stella, amerikansk futuristisk maler (død 1946)
* 4. august – Dame Laura Knight, engelsk maler (død 1970)
* 24. september – Hilma Persson-Hjelm, svensk  keramiker, maler, tegner (død 1953) 
* 12. desember – Manne Ihran, svensk kunstner (død 1917)
* 24. desember – Sigrid Schauman, finsk kunstner (død 1979)  
* 27. desember – Adolf Kašpar, tsjekkisk maler og illustratør (død 1934)
* *ukjent dato* – Ernst Norlind, svensk kunstner og forfatter (død 1952)

## Dødsfall

* 31. mars – Jean Baptiste Madou, belgisk maler (født 1796)
* 4. juni – William Edward Frost, engelsk maler (født 1810) 
* 12. november – Henry Peters Gray, amerikansk portrettmaler (født 1819)
* *ukjent dato* – Philipp Foltz, tysk maler (født 1805)
* *ukjent dato* – Marcin Zaleski, polsk maler (født 1796)
* *ukjent dato* – Joseph Ernst Tunner, østerriksk maler (født 1792)
## Bildegalleri

Gustave_Courbet,_photograph_Atelier_Nadar,_c._1860s.jpg|Gustave Courbet(1819–1877)
Oskar_Emil_Andersson_-_from_Svenskt_Porträttgalleri_XX.png|Oskar Andersson(1877–1906)
Nicola_Perscheid_-_Alfred_Kubin_1904b.jpg| Alfred Kubin(1877–1959)


## Referanser


## Eksterne lenker
*
Kunståret 1876

**Kunståret 1876** er en oversikt over hendelser, fødte og avdøde kunstnerpersonligheter i 1876.
## Hendelser

### Ukjent dato
* Verdensutstillingen i Philadelphia, USA

## Verk

* Edward Mitchell Bannister - *Under the Oaks*.
* Albert Fitch Bellows - *Sunday in Devonshire*.
* Gustave Caillebotte - *Le pont de l'Europe*.
* Édouard Manet - *Portrait de Stéphane Mallarmé* (Musée d'Orsay, Paris).
* Claude Monet - *Le Jardin* (Hermitage museum, Sankt Petersburg).
* Pierre-Auguste Renoir - *Le Bal au Moulin de la Galette* (Musée d'Orsay, Paris).
* Pierre-Auguste Renoir - *La Balançoire*.

## Fødsler

## Dødsfall


Fil:Modersohn-Becker_01.jpg|Paula Modersohn-Becker(1876–1907)
Fil:Derain et Vlaminck en 1942.jpg|André Derain og Maurice de Vlaminck (1876–1958)


## Referanser


## Eksterne lenker
*
Cheng Ming

**Cheng Ming** (, født 11. februar 1986 i Jilin i provinsen Jilin i Folkerepublikken Kina) er en kinesisk bueskytter. Hun ble tatt ut til å representere Kina under Sommer-OL 2012 i London, der hun røk ut i åttendedelsfinalen. Hun tok tidligere i lekene, sølv i lagkonkurransen.

## Referanser


## Eksterne lenker
*
Aaiha

**Aaiha** eller **Aiha** er en landsby i distriktet Rachaya i guvernementet Bekaa. Tempelet i landsbyen ble bygget i 92 e. Kr.

## Referanser
Verdenscupen i hurtigløp på skøyter 2007/08 – Lagtempo kvinner

Den 4. offisielle **Verdenscupen i hurtigløp på skøyter – Lagtempo damer** ble arrangert vintersesongen 2007/08.

## Kalender
Kalenderen for lagtempo damer i verdenscupen i hurtigløp på skøyter 2007/08 var som følger:

## Resultater
### Sammendrag

### Sammenlagt

:Tyskland er rangert foran Russland på grunn av bedre plassering i verdenscupfinalen.

## Referanser




## Eksterne lenker
*  ISU Communication 1465 – World Cup Speed Skating 2007/08 Regler for verdenscup-sesongen 2007/08 fra ISU.
*  Essent ISU WorldCup 2007/2008 – Rankings Team Pursuit Ladies på www.isuresults.eu
*  Classification of the 2007-08 World Cup Team pursuit Women på SpeedSkatingStats.com
*  Speed Skating - Women's World Cup Classification Team Pursuit - 2007/2008 på The-Sports.org
;Norges Skøyteforbund menysider for gjeldende verdenscupløp (inkluderer noen daværende aktuelle statistikklenker].
* Calgary  16.–18. november 2007.
* Heerenveen  7.–9. desember 2007.
* Baselga di Piné 2./3. februar 2008.
* Heerenveen  22.–24. februar 2008.
Choi Hyeonju

**Choi Hyeonju** (født 6. august 1984) er en sørkoreansk bueskytter. Hun ble tatt ut til å representere Sør-Korea i Sommer-OL i 2012 i London, der hun ble slått ut i åttendedelsfinalen. Hun har også et gull fra de samme lekene, tatt i lagkonkurransen.

## Referanser


## Eksterne lenker
*
Tan Ya-ting

**Tan Ya-ting** (født 7. november 1993) er en taiwansk bueskytter. Hun ble tatt ut til å representere Kinesisk Taipei under Sommer-OL 2012 i London, der hun røk ut i åttendedelsfinalen.

Under Sommer-OL 2020 i Tokyo som ble arrangert i 2021 ble hun utslått i første runde i den individuelle konkurransen.

## Referanser


## Eksterne lenker
*
Ksenija Perova

**Ksenija Vitaljevna Perova**, russisk Ксения Витальевна Перова (født 8. februar 1988) er en russisk bueskytter. Hun ble tatt ut til å representere Russland under Sommer-OL 2012 i London, der hun røk ut i kvartfinalen.

Hun tok sølv under Sommer-OL 2016.

Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen, og tok sølv i lagkonkurransen.

## Referanser


## Eksterne lenker
*
Pia Carmen Lionetti

**Pia Carmen Lionetti** (født 26. september 1987) er en italiensk bueskytter. Hun ble tatt ut til å representere Italia under Sommer-OL 2012 i London, der hun røk ut i kvartfinalen.

## Referanser


## Eksterne lenker
*
Khatuna Lorig

**Khatuna Lorig** (født 1. januar 1974) er en amerikansk bueskytter. Hun ble tatt ut til å representere USA under Sommer-OL 2012 i London, der hun ble nummer fire.
Hun tok bronsemedalje helt tilbake til Sommer-OL 1992 i Barcelona, da hun konkurrerte for SUS. Hun konkurrerte senere for Georgia i 1996 og 2000, før hun ble amerikansk statsborger til Sommer-OL 2008.

## Referanser


## Eksterne lenker
*
Mariana Avitia

**Mariana Avitia** (født 18. september 1993) er en meksikansk bueskytter. Hun ble tatt ut til å representere Mexico under Sommer-OL 2012 i London, der hun tok bronse.

## Referanser


## Eksterne lenker
*
Ki Bo-bae

**Ki Bo-Bae** (født 20. februar 1988) er en sørkoreansk bueskytter. Hun ble tatt ut til å representere Sør-Korea under Sommer-OL 2012 i London, der hun tok gull både individuelt og i lagkonkurransen.

Hun tok gull under Sommer-OL 2016.

## Referanser


## Eksterne lenker
*
Sirkelsegment

Et **sirkelsegment** eller bare **segment** er en plan figur som er avgrenset av en korde eller en sekant. Et segment kan defineres som området innenfor en korde eller en sekant.

## Referanser
Ialyssus tuberculatus

***Ialyssus tuberculatus*** er en stor bille som tilhører familien trebukker (Cerambycidae). Den er den eneste kjente arten i sin slekt.

## Utseende
En stor (45-70 millimeter), nokså bred, brun trebukk. Pronotum er fint tannet langs ytterkanten og omtrent så bredt som dekkvingene.

## Utbredelse
Arten er utbredt i den nordlige delen av Sør-Amerika, der den er kjent fra Guyana, Fransk Guyana, Brasil og Peru.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Rhaphipodini eller Macrotomini
******** *Ialyssus tuberculatus* (Olivier, 1795)

## Kilder
* cerambycoidea.com - ''Ialyssus tuberculatus''

## Eksterne lenker
*
Lee Sung-jin

**Lee Sung-Jin** (født 7. mars 1985) er en sørkoreansk bueskytter. Hun ble tatt ut til å representere Sør-Korea under Sommer-OL 2012 i London, der hun røk ut i kvartfinalen. hun hadde tidligere i lekene, tatt gull i lagkonkurransen. Lee tok også gull og sølv under Sommer-OL 2004 i Athen.

## Referanser


## Eksterne lenker
*
Kunståret 1875

**Kunståret 1875** er en oversikt over hendelser, fødte og avdøde kunstnerpersonligheter i 1875.
## Hendelser
### Ukjent dato
* Kunstskolen Art Students League of New York grunnlegges.

## Verk

* Gustave Caillebotte - *Les raboteurs de parquet* (Musée d'Orsay, Paris).
* Gustave Caillebotte - *Jeune homme à la fenêtre* (privat samling).
* Gustave Caillebotte - *L'Yerres, pluie* (Indiana Art Museum, Bloomington)
* Jean-Paul Laurens - *L'Excommunication de Robert le Pieux* (Musée d'Orsay, Paris).
* Claude Monet - *La Promenade, la femme a l'ombrelle* (National Gallery of Art, Washington, DC).

## Fødsler
## Fødsler

* 27. mars - Albert Marquet, fransk maler (død 1947) 
* 15. april - Simon Rodia, italiensk og amerikansk autodidakt kunstner (død 1965)
* 2. mai - Gunnar Hallström, svensk kunstner (død 1943) 
* 7. juni - Emil Abrahamsen, norsk kunstmaler, hovedsakelig med maleri fra Jæren (død 1964)
* 23. juni - Carl Milles, svensk skulptør (død 1955)
* 31. juli - Jacques Villon, fransk maler og trykkmaker (død 1963) 
* 8. september - Harry Fett, kunsthistoriker, riksantikvar og fabrikkeier (død 1962)
* 16. september - Figge Holmgren, svensk maler, grafiker og tegner (død 1969)
* 22. september - Mikalojus Konstantinas Čiurlionis, litauisk kunstner og komponist (død 1911)
* 9. november - Hugh Lane, britisk kunsthandler og gallerigrunnlegger (død 1915)
* 21. november - Gottfrid Larsson, svensk kunstner (død 1947)
* 2. desember - Emanuel Vigeland, norsk maler (død 1948)  
* *ukjent dato* - Alexandros Christofis, gresk maler (død 1957)

## Dødsfall
* 18. januar - Oscar Gustave Rejlander, svenskbritisk kunstner og fotograf (trolig født 1813)
* 20. januar - Jean-François Millet, fransk maler (født 1814)
* 22. februar - Jean-Baptiste Camille Corot, fransk maler (født 1796) 
* 28. februar - Sophia Isberg, svensk trekunstner (født 1819)
* 20. mars - January Suchodolski, polsk maler (født 1797) 
* 25. mars - Johannes Magnusson, svensk kunstner, poet og orgelbygger (født 1804)
* 30. april - Jean-Frédéric Waldeck, fransk kunstner (født 1766)
* 1. mai - Alfred Stevens, britisk skulptør (født 1818) 
* 25. juni - Antoine-Louis Barye, fransk skulptør (født 1796) 
* 28. september - Thomas Ender, østerriksk maler (født 1793)
* 12. oktober - Jean-Baptiste Carpeaux, fransk maler og skulptør (født 1827) 
* 10. desember - Ōtagaki Rengetsu, japansk Buddhistnonne, poet, krukkemaker, maler, og profesjonell kalligraf (født 1791)
* 16. desember - Egron Lundgren, svensk kunstner og forfatter (født 1815)  
 

## Referanser


## Eksterne lenker
*
Ryggåsberget

**Ryggåsberget** er et fjell med flere topper i Sareks nasjonalpark i Lappland. Den høyeste toppen er på 1938 moh. Fjellet ligger vest for Pårte-massivet og syd for dalen Sarvesvágge i nasjonalparkens vestre del. Ryggåsberget er omkranset av isbreer mot nord og øst (*Luohttojiegŋa*) og  mot syd (*Svenonius glaciär*).

Mot vest er fjellet forbundet med en smal kam mot to lavere topper. Den høyeste av disse er på 1873 meter over havet, og har en primærfaktor på 215 meter.

## Se også
* Liste over fjell i Skandinavia

## Fotnoter


## Referanser
Badminton under Sommer-OL 2012 – Mixed double

**Mixed double i badminton** under Sommer-OL 2012 fant sted fra 28. juli til 3. august 2012 på Wembley Arena.

## Resultater

### Gruppespill

#### Gruppe A

#### Gruppe B

#### Gruppe C

#### Gruppe D

### Finaler

 

## Eksterne lenker
* 
* Resultater på tournamentsoftware.com
Microarthron

* se Systematisk inndeling

***Microarthron*** er en slekt av biller som hører til familien trebukker (Cerambycidae). Slekten omfatter bare én kjent art, *[[Microarthron komarowi]]*.

## Utseende
Middelsstore til store (15-50 millimeter), brungule, karakteristisk utseende trebukker. I likhet med andre Prioninae har de store, kraftige mandibler. Kroppsformen er temmelig lang og smal. Pronotum har kraftige pigger på sidene. Hos hunnene er dekkvingene sterkt forkortet og dekker bare den fremste delen av bakkroppen. Antennene er bare litt lengre enn hodets bredde. Hannene har bredt kamformede antenner, dekkvingene er lengre, men bakkroppsspissen er fri også hos disse.

## Levevis
Arten lever i ørkenområder.

## Utbredelse
Den er utbredt i ørkenområdene i Sentral-Asia, der den er kjent fra Kasakhstan, Usbekistan, Tadsjikistan og Turkmenistan.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Prionini
******** Slekten *Microarthron* Pic, 1900
********* *[[Microarthron komarowi]]* (Dohrn, 1885) - navnet blir ofte stavet *komaroffi*

## Kilder
* Prioninae of the World - Prionini http://prioninae.eu/taxonomy/prionini/

## Eksterne lenker
*
Lee Jae-oh

**Lee Jae-oh** (hangul: , hanja: , romanisering: *Yi Chae-o*, revidert romanisering: *Yi Jae-o*, født 11. januar 1945 i Yeongyang) er en sørkoreansk konservativ politiker.

Han har bakgrunn som fremstående aktivist i demokratibevegelsen i Sør-Korea, og ble fengslet fem ganger for dette. I 1979 ledet han Amnesty Internationals avdeling i Sør-Korea. Av utdannelse har Lee bachelorgrad i samfunnsøkonomi fra Kookmin-universitetet og Chung-Ang-universitetet, mastergrad (lærerutdannelse) fra Chung-Ang-universitetet og æresdoktorgrad i statsvitenskap fra samme universitet. Lee har undervist på videregående nivå. Han hadde også et opphold som gjesteforeleser i internasjonal politikk ved Paul H. Nitze School of Advanced International Studies ved Johns Hopkins University i USA 2008–2010.  I 2010 ble han leder for et offentlig utvalg for antikorrupsjon og borgerrettigheter.

Lee stilte for første gang til valg i 1992, som kandidat til Sør-Koreas nasjonalforsamling for Folkepartiet, som senere gikk inn i Sosialistpartiet. Folkepartiet oppnådde ingen representasjon, og Lee ble snart vervet til Nytt Korea-parti av president Kim Young-sam. I 1997 gikk partiet inn i Det store nasjonalpartiet (fra 2012 Saenuri-partiet), hvor Lee har hatt ledende verv, blant annet som sentralstyremedlem 2006–2007 og generalsekretær. Han har vært medlem av nasjonalforsamlingen for Seoul siden 2010, og var også medlem i årene 1996–2008. Han var konsultativ minister under president Lee Myung-bak fra 2010, og regnes blant Lee Myung-baks nærmeste allierte.

## Referanser
Parallellogramloven

**Parallellogramloven** er i geometri en sammenheng mellom lengdene av sidene og diagonalene i et parallellogram.  I et indreproduktrom der normen er avledet av indreproduktet gjelder også en generalisert form for parallellogramloven, som en normidentitet mellom lineærkombinasjoner av to  vektorer.  

Lar en hjørnene i et parallellogran være betegnet *A*, *B*, *C* og *D*, slik som vist på figuren til høyre, så kan lengden av sidene betegnes *AB*, *BC*, *CD* og *DA*.  Lengden av de to diagonalene er  *AC* og *BD*.  I euklidsk geometri  er lengden av motstående sider i et parallellogram like lange, slik at *AB* = *CD* and *BC* = *DA*.  Parallellogramloven kan da uttrykkes som 

: 2(AB)^2+2(BC)^2=(AC)^2+(BD)^2\,

Dersom parallellogrammet også er et rektangel, så er de to diagonalene like lange:  *AC* = *BD*.  Parallellogramloven reduserer seg da til Pythagoras’ læresetning:

: 2(AB)^2+2(BC)^2=2(AC)^2\,

## Parallellogramloven i indreproduktrom

I et indreproduktrom der normen er avledet av indreproduktet er parallellogramloven en identitet mellom vektornormer:

:2\|x\|^2+2\|y\|^2=\|x+y\|^2+\|x-y\|^2. \, 

Identiteten vil være oppfylt for alle vektorer **x** og **y**.  Sammenhengen mellom normen og indreproduktet er gitt ved

:\|x\|^2=\langle x, x\rangle, \,

og bevis for at identiteten er oppfylt følger umiddelbart fra egenskaper til indreproduktet:

:\|x+y\|^2=\langle x+y, x+y\rangle= \langle x, x\rangle + \langle x, y\rangle +\langle y, x\rangle +\langle y, y\rangle, \, 
:\|x-y\|^2 =\langle x-y, x-y\rangle= \langle x, x\rangle - \langle x, y\rangle -\langle y, x\rangle +\langle y, y\rangle. \, 

Parallellogramloven framkommer ved å summere de to uttrykkene:

:\|x+y\|^2+\|x-y\|^2 = 2\langle x, x\rangle + 2\langle y, y\rangle  = 2\|x\|^2+2\|y\|^2. \, 

Dersom **x** er ortogonal til **y**, da er  \langle x ,\ y\rangle  = 0 og 
parallellogramloven reduserer seg igjen til Pythagoras' læresetning:

:\|x+y\|^2= \langle x, x\rangle + \langle x, y\rangle +\langle y, x\rangle +\langle y, y\rangle =\|x\|^2+\|y\|^2. 

## Referanser
Mannen for sin hatt

«***Mannen for sin hatt***» var en humoristisk tegneserie tegnet av Thore Hansen. Stripeserien gikk ukentlig i Magasinet for Alle fra utgave nummer 14 i 1968 til utgave nummer 52 i 1968. Serien varierte mellom en-ruters vitser og striper med flere ruter.
Simon Baker

**Simon Baker** (født 1969)  er en australsk skuespiller. Han har vært nominert til Emmy Awards, Golden Globe og People's Choice Awards for sin mest kjente rolle, Patrick Jane i *[[The Mentalist]]*. Har er også kjent for sin rolle som Nicholas Fallin i ''The Guardian''. Han bor til vanlig i California i USA. 

## Filmografi

### Liste over TV-serier

## Referanser


## Eksterne lenker
* 
* Simon Baker Australian Film Commission
* Simon Baker interview ''The Guardian'' Femail Magazine
* Simon Baker ''The Guardian'' The Age
* Simon Baker interview ''Land of the Dead'' Femail Magazine
Eger (vindistrikt)

**Eger** er et vindistrikt nord i Ungarn, rundt byen Eger.

Området er kjent for sine røde viner, herunder blandingen Egri Bikavér.

## Eksterne lenker
* 
* Egri borvidék
Ordførarsteinen

**Ordførarsteinen** er et samisk offersted som ligger plassert mellom Stormyra og Lapphaugvatnet, sørøst for Fossbakken, i Lavangen kommune i Troms. Objektet er et fredet kulturminne som er datert til samisk jernalder. Det består av en om lag fem meter høy kampestein, med mindre steiner foran, som sammen danner et platå. I nærheten av Ordførarsteinen ligger det også andre samiske offersteiner.

Steinen fikk sitt nåværende navn på 1930-tallet, etter at daværende ordfører Brattberg Aa var på befaring i tilknytning til byggingen av en vei i området, da lokalbefolkningen serverte ordfører, gjester og arbeidere ved steinen.

## Kilder
*Universitetet i Tromsø: Masteroppgave i arkeologi av Jon Gunnar Blom (våren 2012): Mennesker og steder i et nordnorsk landskap -  Studie av... , side 152. Besøkt 27. desember 2012.

## Referanser


## Eksterne lenker
*
Barnabas’ brev

**Barnabas' brev** er et kristent skrift fra oldkirken. Skriftet presenterer seg som et brev, og har visse brevtrekk, men er i form nærmere et læreforedrag. 

## Beskrivelse
Skriftet inneholder en tolkning av Det gamle testamentet som er avansert for sin samtid. Barnabas' brev ble høyt vurdert i oldkirken, og ifølge Eusebius skal Klemens av Aleksandria ha regnet det som en del av den nytestamentlige kanon. Det er også med i *[[Codex Sinaiticus]]* der det er plassert som det siste skriftet i NT. Andre kirkefedre regnet skriftet som apokryft.

Skriftet stammer kanskje fra 131 e.Kr., men det kan også være noe eldre Forskere er usikre på hvor det er skrevet, men Syria, Lilleasia og Alexandria har blitt foreslått. Selv om tittelen impliserer at Barnabas står bak brevet, er det lite som tyder på at dette er tilfelle.

Brevet er en læreutlegging av GT inn i en kristen kontekst. Det tolker Det gamle testamentet slik at man ser kristen lære i de jødiske tekstene. Barnabas' brev hevder at det aldri har vært en pakt mellom jødene og Gud, og at man derfor ikke kan snakke om en «ny» og en «gammel» pakt, men kun om den pakten som ble innført med Kristus for de kristne.

Det finnes to greske håndskrifter med hele skriftet komplett. Dette er *Codex Sinaiticus* og *[[Codex Hierosolymitanus]]*. Ellers har man flere håndskrifter med deler av brevet.

## Ikke å forveksle
Barnabas-brevet har ingenting å gjøre med det såkalte Barnabasevangeliet, som gjenspeiler noen islamske synspunkter og ikke ble skrevet før rundt 1400-tallet.

## Litteratur
*Oskar Skarsaune, «Barnabas' brev» i Ernst Baasland og Reidar Hvalvik (red.) *De apostoliske fedre*, Lunde Forlag, Oslo, 1984 (2. opplag 1997). ISBN 82-531-7404-7. Side 160-167.
Brian Schatz

**Brian Emanuel Schatz** (født 20. oktober 1972 i Ann Arbor, Michigan) er en amerikansk politiker. Han er en senator og representerer Hawaii og Det demokratiske parti. Han var vært senator siden desember 2012, da han ble plukket ut av Hawaiis guvernør Neil Abercrombie til å overta setet som ble ledig da Daniel Inouye døde. Inouye, som var senator i 49 år, hadde selv bedt guvernøren om å velge kongressrepresentanten Colleen Hanabusa som sin etterfølger. Hanabusa tapte mot Schatz i det demokratiske primærvalget i 2014. Schatz vant deretter suppleringsvalget (spesialvalget) mot en representant for Det republikanske parti og ble gjenvalgt i 2016 og 2022.

## Referanser


## Eksterne lenker
* Nettside
*
V5 (Norsk Rikstoto)

**V5** er et spill fra Norsk Rikstoto som går ut på å plukke ut vinneren i 5 på forhånd angitte trav- eller galoppløp arrangert på norske totalisatorbaner. Gevinst utbetales til den eller de som har alle 5 rette. Hvis ingen har 5 rette, deles gevinsten mellom de som har 4 rette. Alle totalisatorbaner har hver eneste lørdag et V5-spill, som oftest løp 2 til 6 eventuelt 3 til 7. Enkelte dager hvor det kun er én bane som har løp den kvelden, arrangeres det to V5-omganger. De heter da henholdsvis V5A og V5B.

Som nevnt skal spilleren plukke ut vinneren i 5 forhåndsbestemte løp, kalt avdeling. Første løp kalles V5 1. avdeling, det andre løpet 2. avdeling osv. En spiller kan krysse av for så mange hester han ønsker i hver avdeling, jo flere hester jo større sjanse for å vinne, men det øker òg prisen. Antall hester krysset av i avdeling 1 ganges med antall hester i avdeling 2 som da igjen ganges med antall hester i avdeling 3 osv, og når man har summert opp til slutt, får man antall rekker man har spilt for, som da igjen gir prisen på V5-bongen. Spilleren kan også krysse av for hester som ikke finnes i løpet. For eksempel hvis det er 10 hester til start, kan han krysse av for nr. 12. Det som da skjer er at han får en reservehest, det vil si den hesten i løpet som flest har krysset av for. Det samme gjelder hvis en hest man har krysset av for blir strøket, da slår også reservehestsystemet inn.

Gjennom Norsk Rikstoto kan man også spille V5 på trav- og galoppløp i Sverige, men da som oftest i Norsk Rikstotos egen regi. Enkelte storløpsdager er det imidlertid fellespott mellom Norge og Sverige.

65 % av innsatsen i V5 går til premiepotten.

## Eksterne lenker
* Norsk Rikstoto
Miron Bronislaw Omenta

**Miron Bronislaw Omenta** (født i Polen 1836, død i Trondhjem 3. september 1889) var en polsk-norsk fotograf som virket i Trondheim fra 1864 til 1884.

Omenta tok del i Januaroppstanden i Polen i 1863, og ble skadet for livet. Han mistet det ene beinet og måtte hinke omkring på trebein. Han hadde sitt første atelier i Kongens gate 15 i Trondheim. Den 26. november 1864 kunne en lese følgende avertissement i *[[Adresseavisen]]*: 

:*«Mærk! Mærk! Mærk! Bønder af begge Kjøn i National- og Folkedragter, Arbeids- og Haandværksfolk i Deres Arbeidsdragt og med deres Redskaber, i Grupper og Enkeltvis, anmodes om at komme op i mit photographiske Atelier, hvor de vil blive aftaget og erholde et Exemplar af Billedet, uden nogen Betaling. NV: Frisøgning varer kun 1 Maaned. Kongens Gade, Bundtmager Wolters Gaard. Miron B. Omenta.» I 1866 reklamerte han for at «Fotografier af Udgravninger i Domkirken erholdes.»

I 1870 kom han i kompaniskap med tidligere skuespiller og teaterleder [[Harald Nielsen]], som hadde valgt å gå over til fotografyrket. De hadde atelier i «Stadthamborggaarden» i [[Dronningens gate (Trondheim)|Dronningens gate]] 27, på hjørnet mot [[St. Olavs gate (Trondheim)|St. Olavs gate]].

Allerede før Nielsen i 1876 valgte å flytte til Bergen hadde de skilt lag. Miron Bronislaw Omenta hadde nå skaffet seg atelier og egen forretning i [[Prinsens gate (Trondheim)|Prinsens gate]] 21, og opptrådte også i kortvarig kompaniskap med en fotograf Christensen [= uidentifisert], under firmamerket «Christensen & Omenta». I 1878 finner vi en annonse hvor Omenta gjør kjent at han som fagmann trosset vær og vind: «Aftagningen foregaar i hvilketsomhelst Veir.»

== Referanser ==
<references />

== Litteratur ==
* [[Susanne Bonge|Bonge, Susanne]]: *Eldre norske fotografer; Fotografer og amatørfotografer i Norge frem til 1920*, Bergen 1980. ISBN 82-7130-014-8
* Røkke, Inger-Johanne Glasø: *Trondhjems første fotografer. Trondhjemske samlinger'', 1990.
* Preus museum: Upublisert materiale. Horten 2011.
Tim Scott

**Timothy Eugene Scott** (født 19. september 1965 i Charleston) er en amerikansk, republikansk politiker som har vært føderal senator for Sør-Carolina siden han ble oppnevnt til dette i 2013.

Fra 1993 til begynnelsen av 2009 var han folkevalgt i Charleston County, et fylke i Sør-Carolina; deretter var han i to år medlem av delstatens representanthus for distrikt 117. Fra 2011 til 2013 representerte han Sør-Carolinas 1. distrikt i det føderale Representantenes hus. 

Etter at Jim DeMint kunngjorde at han ville trekke seg som senator, erklærte guvernøren i Sør-Carolina at Scott skulle ta over setet fra 1. januar 2013, noe han da også gjorde. (Scott ble da den eneste svarte senatoren i USAs senat, og den sjuende svarte senatoren noensinne. Sør-Carolina blir den fjerde delstaten som har en svart senator, etter Mississippi, Massachusetts og Illinois.)

På grunn av at han ble innsatt i embetet, ikke valgt, måtte han bli bekreftet ved senatsvalget i 2014. Dette ble han, og han har også vunnet de to påfølgende valgene for fulle senatsperioder, det første i 2016, og det andre seks år senere, i 2022.

I mai 2023 erklærte han offentlig at han hadde registrert seg som kandidat for det amerikanske presidentvalget som skal holdes i november 2024.

## Referanser


## Eksterne lenker
*
V75

**V75** er et pengespill som tilbys av Norsk Rikstoto. Spillet går ut på å plukke ut vinnerne i 7 på forhånd angitte travløp arrangert på en norsk totalisatorbane. Det arrangeres én V75-omgang hver uke, nesten alltid på en lørdag. En sjelden gang arrangeres det også en ekstra V75-omgang, og det skjer da på en onsdag på Bjerke Travbane. Noen få ganger i året går V75-omgangen på en svensk travbane i samarbeid med STC. Det utbetales gevinster til de som har henholdsvis 7, 6 eller 5 rette. De med 7 eller 5 rette får 40 % av premiepotten, mens de som har 6 rette får 20 % av gevinstpotten. Hvis det ikke utbetales til en eller flere av gruppene, enten fordi f.eks ingen har 7 rette, eller det er så mange som har 5 rette at beløpet havner under det som er minstebeløp som deles ut, så går de pengene til neste V75-omgang som en jackpot. 60 % av innsatsen i V75 går til premiepotten.

Som nevnt over skal spilleren plukke ut vinneren i 7 forhåndsbestemte løp, kalt avdeling. Første løp kalles V75 1. avdeling, andre løp 2. avdeling osv. En spiller kan krysse av for så mange hester han ønsker i hver avdeling, jo flere hester jo større sjanse for å vinne, men det øker også prisen. Antall hester krysset av i avdeling 1 ganges med antall hester i avdeling 2, som da igjen ganges med antall hester i avdeling 3 osv, og når man har summert opp til slutt, får man antall rekker man har spilt for, som da igjen gir prisen på V75-bongen. Spilleren kan også krysse av for hester som ikke finnes i løpet. For eksempel hvis det er 10 hester til start, kan han krysse av for nr. 12. Det som da skjer, er at han får en reservehest, det vil si den hesten i løpet som flest har krysset av for. Det samme gjelder hvis en hest man har krysset av for blir strøket, da slår også reservehestsystemet inn.

## Referanser
Vinner (Norsk Rikstoto)

**Vinner** er et pengespill som tilbys av Norsk Rikstoto i alle trav- og galoppløp som arrangeres på norske totalisatorbaner. Spillet går ut på å tippe hvilken hest som vinner løpet. Og premien utbetales etter odds, som regnes ut etter hvor mye penger som er satt på den enkelte hest. Oddsen ganges med beløpet man satte for å finne ut hvor mye penger man for utbetalt. Spillet er langt enklere enn Duo og Trippel, men generelt gir det også lavere odds, dvs. premie enn hva som oftest forekommer i Duo og Trippel. Man kan ikke spille på hester som ikke stiller til start, og blir hesten man har spilt på strøket etter at man har levert inn spillet, tilbakebetales innsatsen. 80 % av innsatsen går til premiepotten i dette spillet.

## Eksterne lenker
* Norsk Rikstoto